El representant territorial de l'Esport a Girona, Josep Pujols, ha assistit avui a l'Auditori Josep Irla de la Generalitat, a Castell-Platja d'Aro, a la presentació del primer ITF femení de tennis del Club de Tennis d'Aro, un torneig organitzat pel club amb el suport de les federacions catalana i espanyola de tennis i la Secretaria General de l'Esport i de l'Activitat Física.
La consellera de la Presidència, Meritxell Budó, ha presentat aquesta tarda al Ple del Parlament el nou decret llei en relació al món de l'esport en el qual s'autoritza a les entitats esportives de Catalunya a utilitzar mitjans electrònics per garantir el seu funcionament ordinari.
Segons Budó, aquesta modificació era necessària per "les circumstàncies en què ens trobem relacionades amb la Covid-19" i el fet que s'hagi aprovat la prohibició de les trobades i reunions de més de sis persones, tant en l'àmbit privat com en l'àmbit públic, a Catalunya.
Budó ha explicat que "transformacions que abans necessitaven molts anys, ara s'activen en molt poc temps.
La pandèmia ha sacsejat la majoria d'àmbits de la societat, i el de l'esport no n'és una excepció".
La Universitat Autònoma de Barcelona (UAB) ha acollit avui la cerimònia de cloenda de la 35a edició dels Campionats de Catalunya Universitaris amb el lliurament d'un guardó commemoratiu als millors esportistes universitaris de l'any 2020, que han pogut participar-hi malgrat la xacra de la Covid-19.
La UAB, com a universitat coordinadora de l'Esport Català Universitari (ECU) 2020, ha celebrat l'acte al recinte universitari de Bellaterra, amb la presència del director del Consell Català de l'Esport, Antoni Reig.
L'Agrupació d'Associacions Esportives Escolars de Catalunya, amb el suport i la col·laboració de la Secretaria General de l'Esport i de l'Activitat Física, impulsa la primera edició dels Premis del Pla Català d'Esport a l'Escola (PCEE).
El termini per presentar les candidatures ja està obert.
La 31a final de la Copa Catalunya Absoluta de futbol ha estat presentada avui a la seu de la Federació Catalana de Futbol (FCF).
UE Llagostera i CE L'Hospitalet es jugaran el títol el proper divendres 9 d'octubre a les 18.30 hores a l'Estadi Olímpic de Terrassa, en directe per Esport3.
El director del Consell Català de l'Esport, Antoni Reig, ha assistit a l'acte.
El PROCICAT ha aprovat avui el document d'Especificacions sobre el Pla d'actuació per al curs 2020-2021 per a centres educatius en el marc de la pandèmia per COVID-19 en relació amb les activitats extraescolars i les colònies i sortides escolars.
Aquest document, elaborat conjuntament pels departaments d'Educació, Salut i Interior, la Secretaria General de l'Esport i de l'Activitat Física i la Direcció General de Joventut, té com a objectiu concretar les indicacions que es van donar el mes de juliol en relació a l'organització d'aquestes activitats per tal que es puguin realitzar en condicions de seguretat.
El Govern de Catalunya ha assumit el lideratge d'una acció del Pla d'Acció de Kazan de la UNESCO, que té com a objectiu potenciar l'esport com a motor del desenvolupament sostenible i la pau.
Es tracta d'un projecte tranversal de Govern que han impulsat el Departament d'Acció Exterior, Relacions Institucionals i Transparència, a través de la Direcció General de Cooperació al Desenvolupament, i el Departament de la Presidència, a través de la Secretaria General de l'Esport i de l'Activitat Física, amb la col·laboració de la Delegació del Govern a França, per promoure l'esport com una eina estratègica de desenvolupament individual i col·lectiu, per a la resolució de conflictes, la convivència i la cultura de pau.
El responsable d'Acció Territorial de l'Esport de la Secretaria General de l'Esport i de l'Activitat Física, Santi Siquier, ha assistit avui a la pista del Pavelló Poliesportiu del CN Terrassa a la final de la XXI Lliga Nacional Catalana LEB Plata de bàsquet LEB, en què el FC Barcelona B s'ha proclamat campió en imposar-se al CB Prat per 78-85.
El Barça, que ha consolidat el seu triomf durant la segona meitat, ha assolit el títol davant l'imminent inici de la competició estatal.
El barcelonista Dídac Cuevas ha estat l'MVP de la final.
El representant territorial de l'Esport a Tarragona, Joan Plana, ha assistit aquest cap de setmana a les finals de la 2a Red Cup BMW Oliva Motor, prova del circuit mundial júnior de tennis que s'ha disputat durant una setmana a les instal·lacions del Club Tennis Tarragona (CTT) amb la presència de joves promeses mundials d'aquest esport.
El responsable d'Acció Territorial de l'Esport de la Secretaria General de l'Esport i de l'Activitat Física, Santi Siquier, ha assistit avui a Sant Boi de Llobregat a la XXXIX Cursa Ciclista del Llobregat, que s'ha disputat amb 131 participants i s'ha decidit en un final molt ajustat.
Aquesta edició ha puntuat de nou per a la Copa Espanya de ciclisme de carretera en categoria júnior.